title: Vykonávacie nariadenie Komisie (EÚ) 2017/1005 z 15. júna 2017, ktorým sa stanovujú vykonávacie technické predpisy, pokiaľ ide o formát a načasovanie oznámení a zverejnenia pozastavenia a vylúčenia finančných nástrojov podľa smernice Európskeho parlamentu a Rady 2014/65/EÚ o trhoch s finančnými nástrojmi (Text s významom pre EHP )

text:
               16.6.2017

               SK

               Úradný vestník Európskej únie

               L 153/1

         VYKONÁVACIE NARIADENIE KOMISIE (EÚ) 2017/1005
   z 15. júna 2017,
   ktorým sa stanovujú vykonávacie technické predpisy, pokiaľ ide o formát a načasovanie oznámení a zverejnenia pozastavenia a vylúčenia finančných nástrojov podľa smernice Európskeho parlamentu a Rady 2014/65/EÚ o trhoch s finančnými nástrojmi
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (1), a najmä na jej článok 32 ods. 3 a článok 52 ods. 3,
   keďže:

               (1)

               Smernicou 2014/65/EÚ sa zavádza systém, podľa ktorého sa pozastavenie obchodovania, zrušenie tohto pozastavenia a vylúčenie z obchodovania majú zverejňovať a oznamovať včas a účinne.

               (2)

               Zverejňovaním uvedených informácií organizátormi obchodného miesta a príslušnými orgánmi na webových sídlach sa zabezpečuje ľahký prístup k nim bez ukladania významných dodatočných nákladov. Zverejnenie na webovom sídle by preto malo byť hlavným prostriedkom zverejnenia a súčasného rozširovania informácií v Únii. S cieľom zabezpečiť, aby informácie boli súčasne dostupné všetkým, by zverejnenie inými prostriedkami malo byť možné len súčasne so zverejnením na webovom sídle alebo po ňom.

               (3)

               Vzhľadom na potrebu rýchleho a presného oznámenia umožňujúceho fungovanie výmeny informácií a spolupráce podľa smernice 2014/65/EÚ by sa mali stanoviť jednotné formáty a načasovanie oznámení a zverejnenia, ktoré umožňujú, aby sa všetky relevantné informácie mohli ľahko a účinne oznamovať a zverejňovať. Používaním uvedených formátov a načasovaním by nemalo byť dotknuté používanie iných formátov alebo načasovanie za výnimočných a nepredvídateľných okolností, kedy by formáty a načasovanie stanovené v tomto nariadení neboli vhodné vzhľadom na veľký rozsah a naliehavosť oznámení vyplývajúcich, napríklad, z uzavretia celého trhu.

               (4)

               Z dôvodu konzistentnosti a s cieľom zabezpečiť hladké fungovanie finančných trhov je nevyhnutné, aby sa ustanovenia tohto nariadenia a ustanovenia smernice 2014/65/EÚ uplatňovali od toho istého dátumu.

               (5)

               Toto nariadenie vychádza z návrhu vykonávacích technických predpisov, ktoré Komisii predložil Európsky orgán pre cenné papiere a trhy (ESMA).

               (6)

               Orgán ESMA uskutočnil otvorené verejné konzultácie k návrhu vykonávacích technických predpisov, z ktorých toto nariadenie vychádza, a požiadal o stanovisko skupinu zainteresovaných strán v oblasti cenných papierov a trhov zriadenú článkom 37 nariadenia Európskeho parlamentu a Rady (EÚ) č. 1095/2010 (2),

         PRIJALA TOTO NARIADENIE:
   Článok 1
   Rozsah pôsobnosti
   V tomto nariadení sa stanovuje formát a načasovanie pre tieto oznámenia a zverejnenia:

               a)

               zverejnenie, ktoré uskutočňuje organizátor trhu prevádzkujúci regulovaný trh alebo investičná spoločnosť alebo organizátor trhu, ktorí prevádzkujú MTF alebo OTF, týkajúce sa ich rozhodnutia o pozastavení obchodovania s finančným nástrojom alebo o vylúčení finančného nástroja z obchodovania a v relevantných prípadoch o pozastavení obchodovania so súvisiacimi derivátmi alebo o vylúčení súvisiacich derivátov z obchodovania alebo o zrušení pozastavenia;

               b)

               oznámenie rozhodnutí uvedených v písmene a) dotknutému príslušnému orgánu;

               c)

               zverejnenie, ktoré uskutočňuje príslušný orgán, týkajúce sa jeho rozhodnutia o pozastavení obchodovania s finančným nástrojom alebo o vylúčení finančného nástroja z obchodovania a v relevantných prípadoch o pozastavení obchodovania so súvisiacimi derivátmi alebo o vylúčení súvisiacich derivátov z obchodovania alebo o zrušení pozastavenia;

               d)

               oznámenie, ktoré uskutočňuje príslušný orgán, orgánu ESMA a iným príslušným orgánom týkajúce sa rozhodnutia o pozastavení obchodovania s finančným nástrojom alebo o vylúčení finančného nástroja z obchodovania a v relevantných prípadoch o pozastavení obchodovania so súvisiacimi derivátmi alebo o vylúčení súvisiacich derivátov z obchodovania alebo o zrušení pozastavenia;

               e)

               oznámenie, ktoré uskutočňuje príslušný orgán, ktorý dostal takéto oznámenie, orgánu ESMA a iným príslušným orgánom týkajúce sa jeho rozhodnutia o tom, či sa riadiť rozhodnutím podľa písmena d).

         Článok 2
   Vymedzenie pojmu „organizátor obchodného miesta“
   Na účely tohto nariadenia je „organizátor obchodného miesta“ ktorýkoľvek z týchto subjektov:

               a)

               organizátor trhu prevádzkujúci regulovaný trh, MTF alebo OTF;

               b)

               investičná spoločnosť prevádzkujúca MTF alebo OTF.

         Článok 3
   Formát zverejnenia a oznámenia uskutočňovaných organizátormi obchodného miesta
   1.   Organizátori obchodného miesta zverejňujú rozhodnutia uvedené v článku 1 písm. a) na svojich webových sídlach vo formáte stanovenom v tabuľke 2 prílohy.
   2.   Organizátori obchodného miesta oznamujú rozhodnutia uvedené v článku 1 písm. a) dotknutému príslušnému orgánu v štandardnom strojovo čitateľnom formáte schválenom uvedeným príslušným orgánom pomocou formátu stanoveného v tabuľke 2 prílohy.
   Článok 4
   Načasovanie zverejnení a oznámení uskutočňovaných organizátormi obchodného miesta
   1.   Organizátori obchodného miesta zverejňujú rozhodnutia uvedené v článku 1 písm. a) ihneď.
   2.   Pred tým, ako organizátori obchodného miesta zverejnenia rozhodnutia v súlade s článkom 3 ods. 1, nesmú rozhodnutia uvedené v článku 1 písm. a) zverejniť inými prostriedkami.
   3.   Organizátori obchodného miesta oznamujú rozhodnutia uvedené v článku 1 písm. a) dotknutému príslušnému orgánu súčasne s ich zverejnením alebo ihneď po ňom.
   Článok 5
   Formát zverejnení a oznámení uskutočňovaných príslušnými orgánmi
   1.   Príslušné orgány zverejňujú rozhodnutie uvedené v článku 1 písm. c) na webovom sídle vo formáte stanovenom v tabuľke 3 prílohy.
   2.   Príslušné orgány oznamujú rozhodnutia uvedené v článku 1 písm. d) a e) v štandardnom strojovo čitateľnom formáte pomocou formátov stanovených v tabuľke 3, resp. v tabuľke 4 prílohy.
   Článok 6
   Načasovanie zverejnení a oznámení uskutočňovaných príslušnými orgánmi
   1.   Príslušné orgány zverejňujú rozhodnutie uvedené v článku 1 písm. c) ihneď.
   2.   Príslušné orgány oznamujú rozhodnutie uvedené v článku 1 písm. d) súčasne s jeho zverejnením alebo ihneď po ňom.
   3.   Príslušný orgán, ktorý dostal takéto oznámenie, po doručení oznámenia uvedeného v článku 1 písm. d) oznamuje rozhodnutie uvedené v článku 1 písm. e) bez zbytočného odkladu.
   Článok 7
   Nadobudnutie účinnosti a uplatňovanie
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 3. januára 2018.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. júna 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 173, 12.6.2014, s. 349.

      (2)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).

      PRÍLOHA

         Tabuľka 1

         Tabuľka symbolov, ktoré sa vzťahujú na všetky tabuľky

                  SYMBOL

                  DRUH ÚDAJOV

                  VYMEDZENIE

                  {ALPHANUM-n}

                  Až n alfanumerických znakov

                  Pole s voľným textom.

                  {COUNTRYCODE_2}

                  2 alfanumerické znaky

                  Dvojmiestny kód krajiny podľa kódu krajiny ISO 3166-1 alfa-2

                  {DATE_TIME_FORMAT}

                  Formát dátumu a času podľa ISO 8601

                  Dátum a čas v tomto formáte:

                              —

                              RRRR-MM-DDThh:mm:ss.Z.

                              —

                              „RRRR“ je rok,

                              —

                              „MM“ je mesiac,

                              —

                              „DD“ je deň,

                              —

                              „T“ – znamená, že sa použije písmeno „T“,

                              —

                              „hh“ je hodina,

                              —

                              „mm“ je minúta,

                              —

                              „ss.“ je sekunda,

                              —

                              Z je UTC čas.

                        Dátumy a časy sa uvádzajú v UTC.

                  {ISIN}

                  12 alfanumerických znakov

                  Kód ISIN podľa ISO 6166

                  {LEI}

                  20 alfanumerických znakov

                  Identifikátor právnickej osoby, ako sa vymedzuje v ISO 17442

                  {MIC}

                  4 alfanumerické znaky

                  Identifikátor trhu, ako sa vymedzuje v ISO 10383

         Tabuľka 2

         Formát zverejnenia a oznámenia rozhodnutia organizátora obchodného miesta dotknutému príslušnému orgánu o pozastavení obchodovania s finančným nástrojom a so súvisiacimi derivátmi alebo o ich vylúčení z obchodovania a o zrušení pozastavenia finančného nástroja a súvisiacich derivátov

                  POLE

                  ÚDAJE, KTORÉ SA MAJÚ VYKAZOVAŤ

                  FORMÁT VYKAZOVANIA

                  Dátum a čas zverejnenia / oznámenia

                  Pole sa vypĺňa dátumom a časom zverejnenia / oznámenia.

                  {DATE_TIME_FORMAT}

                  Druh opatrenia

                  Pole sa vypĺňa druhom opatrenia.

                  Pozastavenie, vylúčenie, zrušenie pozastavenia.

                  Dôvody opatrenia

                  Pole sa vypĺňa dôvodmi opatrenia.

                  {ALPHANUM-350}

                  S platnosťou od

                  Pole sa vypĺňa dátumom a časom, od ktorých je opatrenie platné.

                  {DATE_TIME_FORMAT}

                  S platnosťou do

                  Pole sa vypĺňa dátumom a časom, do ktorých je opatrenie platné.

                  {DATE_TIME_FORMAT}

                  Prebieha

                  Ak opatrenie prebieha, do tohto poľa sa zadáva „true“, v opačnom prípade sa zadáva „false“.

                  „True“– opatrenie prebieha
                  „False“– opatrenie neprebieha

                  Obchodné miesto (obchodné miesta)

                  Pole sa vypĺňa kódom MIC alebo kódmi MIC obchodného miesta (obchodných miest) alebo ich segmentov, na ktoré sa opatrenie vzťahuje.

                  {MIC}
                  Ak treba uviesť viac kódov MIC, v tomto poli sa oddeľujú čiarkou.

                  Názov emitenta

                  Pole sa vypĺňa názvom emitenta nástroja, na ktorý sa opatrenie vzťahuje.

                  {ALPHANUM-350}

                  Emitent

                  Pole sa vypĺňa identifikátorom LEI emitenta nástroja, na ktorý sa opatrenie vzťahuje.

                  {LEI}

                  Identifikátor nástroja

                  Pole sa vypĺňa kódom ISIN nástroja.

                  {ISIN}

                  Úplný názov nástroja

                  Pole sa vypĺňa názvom nástroja.

                  {ALPHANUM-350}

                  Súvisiace deriváty

                  Pole sa vypĺňa kódmi ISIN súvisiacich derivátov, ako je stanovené v delegovanom nariadení Komisie (EÚ) 2017/569 (1), na ktoré sa tiež opatrenie vzťahuje.

                  {ISIN}
                  Ak treba uviesť viac kódov ISIN, v tomto poli sa oddeľujú čiarkou.

                  Iné súvisiace nástroje

                  Pole sa vypĺňa kódmi ISIN súvisiacich derivátov, ktoré sú opatrením dotknuté.

                  {ISIN}
                  Ak treba uviesť viac kódov ISIN, v tomto poli sa oddeľujú čiarkou.

                  Poznámky

                  V tomto poli sa uvádzajú poznámky.

                  {ALPHANUM-350}

         Tabuľka 3

         Formát zverejnenia a oznámenia uskutočnených príslušnými orgánmi, ktoré sa týkajú rozhodnutia o pozastavení finančného nástroja a súvisiacich derivátov z obchodovania alebo o ich vylúčení z obchodovania a o zrušení pozastavenia finančného nástroja a súvisiacich derivátov

                  POLE

                  ÚDAJE, KTORÉ SA MAJÚ VYKAZOVAŤ

                  FORMÁT VYKAZOVANIA

                  Príslušný orgán

                  Pole sa vypĺňa skratkou príslušného orgánu, ktorý vykonal zverejnenie / oznámenie.

                  {ALPHANUM-10}

                  Členský štát príslušného orgánu

                  Pole sa vypĺňa kódom krajiny členského štátu príslušného orgánu, ktorý vykonal zverejnenie / oznámenie.

                  {COUNTRYCODE_2}

                  Organizátor obchodného miesta ako iniciátor opatrenia

                  Do tohto poľa sa zadáva:

                              —

                              „true“, ak iniciátorom opatrenia je organizátor obchodného miesta, alebo

                              —

                              „false“, ak iniciátorom opatrenia nie je organizátor obchodného miesta, ale príslušný orgán.

                  „True“– iniciátorom je obchodné miesto
                  „False“– iniciátorom nie je obchodné miesto

                  Dátum a čas zverejnenia / oznámenia

                  Pole sa vypĺňa dátumom a časom zverejnenia / oznámenia.

                  {DATE_TIME_FORMAT}

                  Druh opatrenia

                  Pole sa vypĺňa druhom opatrenia.

                  Pozastavenie, vylúčenie, zrušenie pozastavenia.

                  Dôvody opatrenia

                  Pole sa vypĺňa dôvodmi opatrenia.

                  {ALPHANUM-350}

                  S platnosťou od

                  Pole sa vypĺňa dátumom a časom, od ktorých je opatrenie platné.

                  {DATE_TIME_FORMAT}

                  S platnosťou do

                  Pole sa vypĺňa dátumom a časom, do ktorých je opatrenie platné.

                  {DATE_TIME_FORMAT}

                  Prebieha

                  Ak opatrenie prebieha, do tohto poľa sa zadáva „true“, v opačnom prípade sa zadáva „false“.

                  „True“– opatrenie prebieha
                  „False“– opatrenie neprebieha

                  Obchodné miesto (obchodné miesta)

                  Pole sa vypĺňa kódom MIC alebo kódmi MIC obchodného miesta (obchodných miest) alebo ich segmentov, na ktoré sa opatrenie vzťahuje.

                  {MIC}
                  Ak treba uviesť viac kódov MIC, v tomto poli sa oddeľujú čiarkou.

                  Názov emitenta

                  Pole sa vypĺňa názvom emitenta nástroja, na ktorý sa opatrenie vzťahuje.

                  {ALPHANUM-350}

                  Emitent

                  Pole sa vypĺňa identifikátorom LEI emitenta nástroja, na ktorý sa opatrenie vzťahuje.

                  {LEI}

                  Identifikátor nástroja

                  Pole sa vypĺňa kódom ISIN nástroja.

                  {ISIN}

                  Úplný názov nástroja

                  Pole sa vypĺňa názvom nástroja.

                  {ALPHANUM-350}

                  Súvisiace deriváty

                  Pole sa vypĺňa kódmi ISIN súvisiacich derivátov, ako je stanovené v delegovanom nariadení (EÚ) 2017/569, na ktoré sa opatrenie tiež vzťahuje.

                  {ISIN}
                  Ak treba uviesť viac kódov ISIN, v tomto poli sa oddeľujú čiarkou.

                  Iné súvisiace nástroje

                  Pole sa vypĺňa kódmi ISIN súvisiacich derivátov, ktoré sú opatrením dotknuté.

                  {ISIN}
                  Ak treba uviesť viac kódov ISIN, v tomto poli sa oddeľujú čiarkou.

                  Poznámky

                  V tomto poli sa uvádzajú poznámky.

                  {ALPHANUM-350}

         Tabuľka 4

         Formát oznámenia orgánu ESMA a iným príslušným orgánom uskutočneného príslušnými orgánmi o ich rozhodnutiach o tom, či sa pozastavením, vylúčením alebo zrušením pozastavenia riadiť

                  POLE

                  ÚDAJE, KTORÉ SA MAJÚ VYKAZOVAŤ

                  FORMÁT VYKAZOVANIA

                  Príslušný orgán

                  Pole sa vypĺňa skratkou príslušného orgánu, ktorý oznámil pôvodné opatrenie.

                  {ALPHANUM-10}

                  Členský štát príslušného orgánu

                  Pole sa vypĺňa kódom krajiny členského štátu príslušného orgánu, ktorý oznámil pôvodné opatrenie.

                  {COUNTRYCODE_2}

                  Príslušný orgán, ktorý iniciuje súčasné opatrenie

                  Pole sa vypĺňa skratkou príslušného orgánu, ktorý sa riadi pôvodným opatrením alebo sa ním neriadi.

                  {ALPHANUM-10}

                  Členský štát príslušného orgánu, ktorý iniciuje súčasné opatrenie

                  Pole sa vypĺňa kódom krajiny členského štátu príslušného orgánu, ktorý sa riadi pôvodným opatrením alebo sa ním neriadi.

                  {COUNTRYCODE_2}

                  Druh pôvodného opatrenia

                  Pole sa vypĺňa druhom pôvodného opatrenia.

                  Pozastavenie, vylúčenie, zrušenie pozastavenia.

                  Rozhodnutie o riadení sa opatrením (v relevantných prípadoch)

                  Do tohto poľa sa zadáva, v relevantných prípadoch:

                              —

                              „true“, ak sa opatrením riadi, alebo

                              —

                              „false“, ak sa opatrením neriadi.

                  „True“– opatrením sa riadi
                  „False“– opatrením sa neriadi

                  Dôvody rozhodnutia neriadiť sa vylúčením, pozastavením alebo jeho zrušením (v relevantných prípadoch)

                  Pole sa vypĺňa dôvodmi rozhodnutia neriadiť sa vylúčením, pozastavením alebo jeho zrušením (v relevantných prípadoch).

                  {ALPHANUM-350}

                  Dátum a čas oznámenia

                  Pole sa vypĺňa dátumom a časom oznámenia súčasného opatrenia.

                  {DATE_TIME_FORMAT}

                  S platnosťou od

                  Pole sa vypĺňa dátumom a časom, od ktorých je súčasné opatrenie platné.

                  {DATE_TIME_FORMAT}

                  S platnosťou do

                  Pole sa vypĺňa dátumom a časom, do ktorých je súčasné opatrenie platné.

                  {DATE_TIME_FORMAT}

                  Prebieha

                  Ak opatrenie prebieha, do tohto poľa sa zadáva „true“, v opačnom prípade sa zadáva „false“.

                  „True“– opatrenie prebieha
                  „False“– opatrenie neprebieha

                  Obchodné miesto (obchodné miesta)

                  Pole sa vypĺňa kódom MIC alebo kódmi MIC obchodného miesta (obchodných miest) alebo ich segmentov, na ktoré sa súčasné opatrenie vzťahuje.

                  {MIC}
                  Ak treba uviesť viac kódov MIC, v tomto poli sa oddeľujú čiarkou.

                  Názov emitenta

                  Pole sa vypĺňa názvom emitenta nástroja, na ktorý sa opatrenie vzťahuje.

                  {ALPHANUM-350}

                  Emitent

                  Pole sa vypĺňa identifikátorom LEI emitenta nástroja, na ktorý sa opatrenie vzťahuje.

                  {LEI}

                  Identifikátor nástroja

                  Pole sa vypĺňa kódom ISIN nástroja.

                  {ISIN}

                  Úplný názov nástroja

                  Pole sa vypĺňa názvom nástroja.

                  {ALPHANUM-350}

                  Súvisiace deriváty

                  Pole sa vypĺňa kódmi ISIN súvisiacich derivátov, ako je stanovené v delegovanom nariadení (EÚ) 2017/569, na ktoré sa opatrenie tiež vzťahuje.

                  {ISIN}
                  Ak treba uviesť viac kódov ISIN, v tomto poli sa oddeľujú čiarkou.

                  Iné súvisiace nástroje

                  Pole sa vypĺňa kódmi ISIN súvisiacich derivátov, ktoré sú opatrením dotknuté.

                  {ISIN}
                  Ak treba uviesť viac kódov ISIN, v tomto poli sa oddeľujú čiarkou.

                  Poznámky

                  V tomto poli sa uvádzajú poznámky.

                  {ALPHANUM-350}

         (1)  Vykonávacie nariadenie Komisie (EÚ) 2017/569 z 24. mája 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o regulačné technické predpisy týkajúce sa pozastavenia obchodovania s finančnými nástrojmi a vylúčenia finančných nástrojov z obchodovania (Ú. v. EÚ L 87, 31.3.2017, s. 122).


title: Vykonávacie nariadenie Komisie (EÚ) č. 839/2012 z  18. septembra 2012 , ktoré sa týka povolenia močoviny ako kŕmnej doplnkovej látky pre prežúvavce  Text s významom pre EHP

text:
               19.9.2012

               SK

               Úradný vestník Európskej únie

               L 252/11

         VYKONÁVACIE NARIADENIE KOMISIE (EÚ) č. 839/2012
   z 18. septembra 2012,
   ktoré sa týka povolenia močoviny ako kŕmnej doplnkovej látky pre prežúvavce
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje opätovné preskúmanie výrobkov povolených podľa smernice Rady 82/471/EHS z 30. júla 1982 o určitých výrobkoch používaných na výživu zvierat (2).

               (2)

               Močovina bola smernicou 82/471/EHS povolená bez časového obmedzenia. Uvedený výrobok bol následne zapísaný do registra kŕmnych doplnkových látok Spoločenstva ako existujúci výrobok v súlade s článkom 10 ods. 1 nariadenia (ES) č. 1831/2003.

               (3)

               V súlade s článkom 10 ods. 2 nariadenia (ES) č. 1831/2003 v spojení s jeho článkom 7 bola predložená žiadosť o opätovné preskúmanie močoviny ako kŕmnej doplnkovej látky pre prežúvavce a o zaradenie danej doplnkovej látky do kategórie doplnkových látok „výživové doplnkové látky“. K uvedenej žiadosti boli pripojené údaje a doklady vyžadované podľa článku 7 ods. 3 nariadenia (ES) č. 1831/2003.

               (4)

               Európsky úrad pre bezpečnosť potravín (ďalej len „úrad“) dospel vo svojom stanovisku zo 7. marca 2012 (3) k záveru, že močovina nemá za navrhovaných podmienok nežiaduce účinky na zdravie zvierat, zdravie ľudí ani na životné prostredie, a že poskytuje nebielkovinový dusík na mikrobiálnu syntézu bielkovín v bachore. Úrad nepovažuje osobitné požiadavky na monitorovanie po uvedení na trh za potrebné. Úrad tiež overil správu o metóde analýzy tejto kŕmnej doplnkovej látky v krmive, ktorú predložilo referenčné laboratórium Spoločenstva zriadené nariadením (ES) č. 1831/2003.

               (5)

               Z posúdenia močoviny vyplýva, že podmienky povolenia stanovené v článku 5 nariadenia (ES) č. 1831/2003 boli splnené. Preto by sa používanie uvedenej látky malo povoliť podľa prílohy k tomuto nariadeniu.

               (6)

               Vzhľadom na to, že podmienky povolenia močoviny boli upravené, ako aj na to, že neexistujú žiadne bezprostredné účinky na bezpečnosť, mala by sa poskytnúť primeraná lehota, ktorá by umožnila zainteresovaným stranám, aby sa pripravili na splnenie nových požiadaviek vyplývajúcich z povolenia. Okrem toho je vhodné povoliť prechodné obdobie na spotrebovanie existujúcich zásob močoviny, ako sa povoľuje v smernici 82/471/EHS, a krmív obsahujúcich močovinu.

               (7)

               Pre prevádzkovateľov je neprimerane náročné opakovane sa prispôsobovať zo dňa na deň sa meniacim označeniam krmív obsahujúcich rôzne doplnkové látky, ktoré boli postupne povoľované na základe postupu stanoveného v článku 10 ods. 2 nariadenia (ES) č. 1831/2003 a v súvislosti s ktorými je potrebné dodržiavať nové pravidlá označovania. Je preto vhodné znížiť správnu záťaž prevádzkovateľov tým, že sa im poskytne lehota umožňujúca hladký priebeh zmeny označovania.

               (8)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Povolenie
   Prípravok špecifikovaný v prílohe, ktorý patrí do kategórie doplnkových látok „výživové doplnkové látky“ a do funkčnej skupiny „močovina a jej deriváty“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Požiadavky na označovanie
   Krmivo obsahujúce močovinu sa označí v súlade s týmto nariadením najneskôr 19. mája 2013.
   Krmivo obsahujúce močovinu, ktoré bolo označené v súlade so smernicou 82/471/EHS pred 19. májom 2013 však môže byť naďalej uvádzané na trh až do vyčerpania zásob.
   Článok 3
   Prechodné opatrenia
   Existujúce zásoby močoviny a krmiva obsahujúceho močovinu v deň nadobudnutia účinnosti tohto nariadenia môžu byť naďalej uvádzané na trh a používané za podmienok stanovených v smernici 82/471/EHS až do ich vyčerpania.
   Článok 4
   Nadobudnutie účinnosti
   Toto nariadenie nadobudne účinnosť 19. novembra 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. septembra 2012

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Ú. v. ES L 213, 21.7.1982, s. 8.

      (3)  Vestník EFSA (EFSA Journal) 2012; 10(3):2624.

      PRÍLOHA

                  Identifikačné číslo doplnkovej látky

                  Názov držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Ostatné ustanovenia

                  Koniec platnosti povolenia

                  mg/kg kompletného krmiva s vlhkosťou 12 %

                     Kategória výživových doplnkových látok. Funkčná skupina: močovina a jej deriváty

                  3d1

                  —

                  močovina

                                 Zloženie doplnkovej látky

                                          obsah močoviny: minimálne 97 %

                                          obsah dusíka: 46 %

                                 Charakteristika účinnej látky:

                              diaminometanón, č. CAS 58069-82-2, chemický vzorec: (NH2)2CO

                                 Analytické metódy
                                  (1)

                                          Na stanovenie celkového dusíka v doplnkovej látke: titrácia (metóda 2.3.3 v prílohe IV k nariadeniu (ES) č. 2003/2033)

                                          Na stanovenie podielu biuretu na celkovom dusíku v doplnkovej látke: spektrofotometria (metóda 2.5 v prílohe IV k nariadeniu (ES) č. 2003/2033)

                                          Na stanovenie močoviny v premixoch, kŕmnych zmesiach a kŕmnych surovinách: spektrofotometria (príloha III.D k nariadeniu (ES) č. 152/2009)

                  Prežúvavce s dobrou funkciou bachora

                  —

                  8 800

                  Návod na používanie kŕmnej doplnkovej látky a krmiva obsahujúceho močovinu zahŕňa toto upozornenie:

                     „Močovina sa môže používať iba v krmive zvierat s dobrou funkciou bachora. Maximálna dávka močoviny v krmive sa má dosiahnuť postupne. Maximálny obsah močoviny v krmive by sa mal používať iba vo výžive bohatej na ľahko stráviteľné karbohydráty a s nízkym obsahom rozpustného dusíka.
                     Maximálne 30 % celkového dusíka v dennej dávke by malo pochádzať z močovinového dusíka.“

                  19.11.2022

         (1)  Podrobné informácie o analytických metódach sú k dispozícii na tejto internetovej stránke referenčného laboratória Spoločenstva: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.


title: Vykonávacie nariadenie Komisie (EÚ) č. 914/2014 z  21. augusta 2014 , ktorým sa dvestosedemnástykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al Káida

text:
               22.8.2014

               SK

               Úradný vestník Európskej únie

               L 248/7

         VYKONÁVACIE NARIADENIE KOMISIE (EÚ) č. 914/2014
   z 21. augusta 2014,
   ktorým sa dvestosedemnástykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al Káida (1), a najmä na jeho článok 7 ods. 1 písm. a), článok 7a ods. 1 a článok 7a ods. 5,
   keďže:

               (1)

               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 15. augusta 2014 Bezpečnostná rada OSN (BR OSN) rozhodla o pridaní šiestich fyzických osôb do zoznamu sankčného výboru pre al Káidu, v ktorom sú uvedené osoby, skupiny a subjekty, na ktoré by sa malo vzťahovať zmrazenie finančných prostriedkov a hospodárskych zdrojov. 4. augusta 2013 sankčný výbor BR OSN navyše rozhodol o zmene dvoch záznamov v zozname.

               (3)

               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.

               (4)

               S cieľom zabezpečiť, aby boli opatrenia stanovené v tomto nariadení účinné, toto nariadenie by malo nadobudnúť účinnosť okamžite,

         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. augusta 2014

            Za Komisiu

            v mene predsedu

            riaditeľ útvaru pre nástroje zahraničnej politiky

      (1)  Ú. v. ES L 139, 29.5.2002, s. 9.

      PRÍLOHA
      Príloha I k nariadeniu (ES) č. 881/2002 sa mení takto:

                  1.

                  Pod nadpis „Fyzické osoby“ sa dopĺňajú tieto záznamy:

                              a)

                                 „Abdelrahman Mouhamad Zafir al Dabidi al Jahani [alias a) Abd Al-Rahman Muhammad Zafir Al-Dubaysi Al-Juhni; b) Abd Al-Rahman Muhammad Zafir al-Dubaysi al-Jahni; c) Abd Al-Rahman Muhammad Zafir al-Dubaysi al-Jahani; d) Abd Al-Rahman Muhammad Zafir al-Dubaysi al-Juhani; e) Abdulrhman Mohammed D. Aljahani; f) Abu al-Wafa'; g) Abu Anas; h) Abd al-Rahman Muhammad Zafir al-Dabisi al-Jahani; i) Abu Wafa al-Saudi; j) Abu al-Wafa; k) Abd al-Rahman Muhammad Thafir al-Jahni; l) Abd al-Rahman Muhammad al-Juhani; m) Abdelrahman Mouhamad Zafir al Dabissi Juhan; n) Abdelrahman Mouhamad Zafir al Dabissi Juhani; o) Abou Wafa al Saoudi]. Dátum narodenia: a) 4. decembra 1971; b) 1977. Miesto narodenia: Kharj, Saudská Arábia. Štátna príslušnosť: Saudská Arábia. Číslo cestovného pasu: F50859. Národné identifikačné číslo: saudskoarabské národné identifikačné číslo: 1027508157. Dátum zaradenia do zoznamu v zmysle článku 2a ods. 4 písm. b): 15. augusta 2014.“

                              b)

                                 „Hajjaj Bin Fahd al Ajmi [alias a) Hijaj Fahid Hijaj Muhammad Sahib al-Ajmi; b) Hicac Fehid Hicac Muhammed Sebib al-Acmi; c) Hajjaj bin-Fahad al-Ajmi; d) Sheikh Hajaj al-Ajami; e) Hajaj al-Ajami; f) Ajaj Ajami]. Dátum narodenia: 10. augusta 1987. Miesto narodenia: Kuvajt. Štátna príslušnosť: Kuvajt. Dátum zaradenia do zoznamu v zmysle článku 2a ods. 4 písm. b): 15. augusta 2014.“

                              c)

                                 „Abou Mohamed al Adnani [alias a) Yaser Khalaf Nazzal Alrawi; b) Jaber Taha Falah; c) Abou Khattab; d) Abou Sadeq Alrawi; e) Tah al Binchi; f) Abu Mohammed al-Adnani; g) Taha Sobhi Falaha; h) Yasser Khalaf Hussein Nazal al-Rawi; i) Abu Baker al-Khatab; j) Abu Sadek al-Rawi; k) Taha al-Banshi; l) Abu Mohamed al-Adnani; m) Abu-Mohammad al-Adnani al-Shami; n) Hajj Ibrahim]. Dátum narodenia: približne 1977. Miesto narodenia: Binnish, Sýrska arabská republika. Štátna príslušnosť: Irak. Ďalšie informácie: oficiálny hovorca organizácie Islamský štát v Iraku a Levante (ISIL), ktorá bola do zoznamu zaradená ako al Káida v Iraku. Dátum zaradenia do zoznamu v zmysle článku 2a ods. 4 písm. b): 15. augusta 2014.“

                              d)

                                 „Said Arif [alias a) Said Mohamed Arif; b) Omar Gharib; c) Abderahmane; d) Abdallah al-Jazairi; e) Slimane Chabani; f) Souleiman]. Dátum narodenia: a) 25. júna 1964 b) 5. decembra 1965. Miesto narodenia: Oran, Alžírsko. Štátna príslušnosť: Alžírsko. Dátum zaradenia do zoznamu v zmysle článku 2a ods. 4 písm. b): 15. augusta 2014.“

                              e)

                                 „Abdul Mohsen Abdallah Ibrahim al Charekh [alias a) Abdul Mohsen Abdullah Ibrahim Al-Sharikh; b) Sanafi al Nasr]. Dátum narodenia: 13. júla 1985. Miesto narodenia: Saqra, Saudská Arábia. Štátna príslušnosť: Saudská Arábia. Dátum zaradenia do zoznamu v zmysle článku 2a ods. 4 písm. b): 15. augusta 2014.“

                              f)

                                 „Hamid Hamad Hamid al-'Ali. Dátum narodenia: 17. novembra 1960. Miesto narodenia: a) Kuvajt; b) Katar. Dátum zaradenia do zoznamu v zmysle článku 2a ods. 4 písm. b): 15. augusta 2014.“

                  2.

                  Záznam „Khalid Abd Al-Rahman Hamd Al-Fawaz [alias a) Al-Fauwaz, Khaled; b) Al-Fauwaz, Khaled A.; c) Al-Fawwaz, Khalid; d) Al Fawwaz, Khalik; e) Al-Fawwaz, Khaled; f) Al Fawwaz, Khaled; g) Khalid Abdulrahman H. Al Fawaz]. Adresa: Londýn, Spojené kráľovstvo. Dátum narodenia: 24. augusta 1962. Miesto narodenia: Kuvajt. Štátna príslušnosť: Saudská Arábia. Číslo cestovného pasu: 456682 (vydaný 6. novembra 1990, jeho platnosť sa skončila 13. septembra 1995). Dátum zaradenia do zoznamu podľa článku 2a ods. 4 písm. b): 24. apríla 2002.“ sa pod nadpisom „Fyzické osoby“ nahrádza takto:
                  „Khalid Abd Al-Rahman Hamd Al-Fawaz [alias a) Khaled Al-Fauwaz; b) Khaled A. Al-Fauwaz; c) Khalid Al-Fawwaz; d) Khalik Al Fawwaz; e) Khaled Al-Fawwaz; f) Khaled Al Fawwaz; g) Khalid Abdulrahman H. Al Fawaz]. Adresa: Spojené štáty americké. Dátum narodenia: 24. augusta 1962. Miesto narodenia: Kuvajt. Štátna príslušnosť: Saudská Arábia. Číslo cestovného pasu: 456682 (vydaný 6. novembra 1990, jeho platnosť sa skončila 13.septembra 1995). Dátum zaradenia do zoznamu v zmysle článku 2a ods. 4 písm. b): 24. apríla 2002.“

                  3.

                  Záznam „Mostafa Kamel Mostafa Ibrahim [alias a) Mustafa Kamel Mustafa; b) Adam Ramsey Eaman; c) Kamel Mustapha Mustapha; d) Mustapha Kamel Mustapha; e) Abu Hamza; f) Mostafa Kamel Mostafa; g) Abu Hamza Al-Masri; h) Al-Masri, Abu Hamza; i) Al-Misri, Abu Hamza]. Adresa: a) 9 Aldboume Road, Shepherds Bush, Londýn W12 OLW, Spojené kráľovstvo; b) 8 Adie Road, Hammersmith, Londýn W6 OPW, Spojené kráľovstvo. Dátum narodenia: 15. apríla 1958. Miesto narodenia: Alexandria, Egypt. Štátna príslušnosť: Spojené kráľovstvo. Dátum zaradenia do zoznamu podľa článku 2a ods. 4 písm. b): 24. apríla 2002“ sa pod nadpisom „Fyzické osoby“ nahrádza takto:
                  „Mostafa Kamel Mostafa Ibrahim [alias a) Mustafa Kamel Mustafa; b) Adam Ramsey Eaman; c) Kamel Mustapha Mustapha; d) Mustapha Kamel Mustapha; e) Mostafa Kamel Mostafa; f) Abu Hamza Al-Masri; g) Abu Hamza; h) Abu Hamza Al-Misri]. Adresa: Spojené štáty americké. Dátum narodenia: 15. apríla 1958. Miesto narodenia: Alexandria, Egypt. Štátna príslušnosť: Spojené kráľovstvo. Dátum zaradenia do zoznamu v zmysle článku 2a ods. 4 písm. b): 24. apríla 2002.“


title: Vykonávacie nariadenie Komisie (EÚ) č. 1022/2014 z  26. septembra 2014 , ktorým sa dvestodvadsiatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida

text:
               27.9.2014

               SK

               Úradný vestník Európskej únie

               L 283/40

         VYKONÁVACIE NARIADENIE KOMISIE (EÚ) č. 1022/2014
   z 26. septembra 2014,
   ktorým sa dvestodvadsiatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným so sieťou al-Káida (1), a najmä na jeho článok 7 ods. 1 písm. a) a článok 7a ods. 5,
   keďže:

               (1)

               V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.

               (2)

               Dňa 9. septembra 2014 sankčný výbor Bezpečnostnej rady Organizácie Spojených národov (BR OSN) rozhodol o zmenení jedného záznamu v zozname osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Okrem toho by sa zo zoznamu mala jedna osoba vypustiť, keďže táto osoba by mala byť zaradená do zoznamu podľa nariadenia Rady (EÚ) č. 753/2011 (2), a jeden existujúci záznam by sa mal zmeniť tak, aby obsahoval ďalšie identifikačné údaje v súlade s rozhodnutím BR OSN z 15. augusta 2014.

               (3)

               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať,

         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. septembra 2014

            Za Komisiu

            v mene predsedu

            riaditeľ Útvaru pre nástroje zahraničnej politiky

      (1)  Ú. v. ES L 139, 29.5.2002, s. 9.

      (2)  Nariadenie Rady (EÚ) č. 753/2011 z 1. augusta 2011 o reštriktívnych opatreniach voči určitým osobám, skupinám, podnikom a subjektom s ohľadom na situáciu v Afganistane (Ú. v. EÚ L 199, 2.8.2011, s. 1).

      PRÍLOHA
      Príloha I k nariadeniu (ES) č. 881/2002 sa mení takto:

                  1.

                  Pod nadpisom „Fyzické osoby“ sa vypúšťa tento záznam:
                  „Qari Rahmat (alias Kari Rahmat). Dátum narodenia: a) 1981; b) 1982. Miesto narodenia: Shadal (variant Shadaal) Bazaar, okres Achin, provincia Nangarhár, Afganistan. Adresa: a) obec Kamkai, okres Achin, provincia Nangarhár, Afganistan; b) provincia Nangarhár, Afganistan. Dátum zaradenia do zoznamu podľa článku 2a ods. 4 písm. b): 20.8.2014.“

                  2.

                  Záznam „Mokhtar Belmokhtar [alias a) Belaouar Khaled Abou El Abass; b) Belaouer Khaled Abou El Abass; c) Belmokhtar Khaled Abou El Abes; d) Khaled Abou El Abass; e) Khaled Abou El Abbes; f) Khaled Abou El Abes; g) Khaled Abulabbas Na Oor; h) Mukhtar Belmukhtar; i) Abou Abbes Khaled; j) Belaoua; k) Belaour]. Dátum narodenia: 1.6.1972. Miesto narodenia: Ghardaia, Alžírsko. Štátna príslušnosť: Alžírsko. Ďalšie informácie: a) meno otca je Mohamed a meno matky je Zohra Chemkha; b) člen rady organizácie The Organization of Al-Qaida in the Islamic Maghreb (AQIM); c) vodca skupiny Katibat el Moulathamoune, ktorá pôsobí v 4. oblasti AQIM (Sahel/Sahara). Dátum zaradenia do zoznamu uvedený v článku 2a ods. 4 písm. b): 11.11.2003.“ sa nahrádza takto:
                  „Mokhtar Belmokhtar [alias a) Belaouar Khaled Abou El Abass; b) Belaouer Khaled Abou El Abass; c) Belmokhtar Khaled Abou El Abes; d) Khaled Abou El Abass; e) Khaled Abou El Abbes; f) Khaled Abou El Abes; g) Khaled Abulabbas Na Oor; h) Mukhtar Belmukhtar; i) Abou Abbes Khaled; j) Belaoua; k) Belaour]. Dátum narodenia: 1.6.1972. Miesto narodenia: Ghardaia, Alžírsko. Štátna príslušnosť: Alžírsko. Ďalšie informácie: a) meno otca je Mohamed a meno matky je Zohra Chemkha; b) člen rady organizácie The Organization of Al-Qaida in the Islamic Maghreb (AQIM); c) vodca skupín AI Mouakaoune Biddam, AI Moulathamoun a AI Mourabitoun. Dátum zaradenia do zoznamu v zmysle článku 2a ods. 4 písm. b): 11.11.2003.“

                  3.

                  Záznam „Hamid Hamad Hamid al-'Ali. Dátum narodenia: 17. novembra 1960. Miesto narodenia: a) Kuvajt; b) Katar. Dátum zaradenia do zoznamu v zmysle článku 2a ods. 4 písm. b): 15. augusta 2014.“ sa nahrádza takto:
                  „Hamid Hamad Hamid al-'Ali. Dátum narodenia: 17.11.1960. Miesto narodenia: a) Kuvajt; b) Katar. Štátna príslušnosť: Kuvajt. Číslo cestovného pasu: a) 001714467 (kuvajtský cestovný pas); b) 101505554 (kuvajtský cestovný pas). Dátum zaradenia do zoznamu v zmysle článku 2a ods. 4 písm. b): 15.8.2014.“